Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 19.jūnijaVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/30 |

NOLIKUMS

Iepirkuma procedūrai

**„Mākslīgās plaušu  ventilācijas iekārtas piegāde”,**

identifikācijas Nr. VSIA TOS 2018/14MP

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese – Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 19. jūnija rīkojumu Nr. 01‑6/85 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar 2017. gada 1. marta “Publisko iepirkumu likuma” 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu.
4. Finansēšanas avots - Slimnīcas budžeta līdzekļi.
5. **Iepirkuma priekšmets –** mākslīgās plaušu  ventilācijas iekārtas piegāde un uzstādīšana, saskaņā ar tehniskās specifikācijas prasībām, kas pievienotas Nolikuma pielikumā Nr. 2.
6. **CPV kods:** 33000000-0 Medicīniskās ierīces, ārstniecības vielas un personiskās higiēnas preces.
7. Piedāvājums pretendentam jāiesniedz par iepirkuma priekšmetu pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un kura kopējā piedāvājuma cena, saskaņā ar finanšu piedāvājuma tabulā norādīto piedāvājuma kopējo cenu bez PVN, ir viszemākā.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22.
	1. Ar iepirkuma procedūras uzvarētāju Pasūtītājs slēgs iepirkuma līgumu par iekārtas piegādi un uzstādīšanu **14 (četrpadsmit) dienu laikā no līguma noslēgšanas dienas un iekārtas garantijas laika apkalpošanu vismaz 12 (divpadsmit) mēnešus no iekārtas nodošanas – pieņemšanas akta abpusējas parakstīšanas dienas**.
	2. Pretendentam ir jānodrošina iekārtas vismaz 12 (divpadsmit) mēnešu garantija pēc iekārtas nodošanas – pieņemšanas akta parakstīšanas dienas.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„ Mākslīgās plaušu  ventilācijas iekārtas piegāde”.**

iepirkuma identifikācijas Nr. VSIA TOS 2018/14MP

Adrese: Duntes iela 22, Rīgā, LV-1005

Pretendenta nosaukums un adrese.

Atzīme: “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2018. gada 03.jūlijam plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, administratīvā korpusa II stāvā, galvenajai iepirkumu speciālistei Vinetai Vīksnai, pretendentam ierodoties personīgi vai nosūtot pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2018. gada 03. jūlija, plkst. 11:00**, VSIA „Traumatoloģijas un ortopēdijas slimnīca”, administratīvā korpusa II stāvā, Duntes ielā 22, Rīgā, Latvijā **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - galvenā iepirkumu speciāliste Vineta Vīksna, Duntes iela 22, Rīga, tālr. 67399248, fakss 67392348, e-pasts Vineta.Viksna@tos.lv un par iepirkuma tehnisko specifikāciju – Anestezioloģijas un reanimācijas nodaļas vadītāja Iveta Golubovska, tālr. 29272037, e-pasts Iveta.Golubovska@tos.lv.
2. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais un finanšu piedāvājums.
	2. Visi ar pretendenta **atlasi saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā personaa.
	3. Visi ar pretendenta **tehnisko piedāvājumu un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona. Pretendentam jāiesniedz 1 (viena) finanšu piedāvājuma elektroniskā kopija ar norādi „KOPIJA” (elektroniskā datu nesējā – USB zibatmiņā vai CD). Finanšu piedāvājums, tai skaitā lokālā tāme, jāiesniedz Microsoft Office Excel vai līdzvērtīgā formātā. Ar līdzvērtīgu formātu šī iepirkuma ietvaros saprot formātu, kurš atbilstoši nolikumam satur visu nepieciešamo informāciju un ir atbilstoši noformēts (t.sk., tas ir nolasāms ar pasūtītāja rīcībā esošo Microsoft Office programmatūru). Elektroniskais datu nesējs ir jāievieto [11.1.punktā](#_Piedāvājumu_jāiesniedz_slēgtā) noteiktajā iepakojumā.
	4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
4. **Pretendenta atlases dokumenti**
	1. Pretendenta **pieteikums** iepirkuma procedūrai (saskaņā ar pielikumu Nr.1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu.
	2. **Apliecinājums**, ka pretendents ir piedāvāto **iekārtu ražotājs vai viņa autorizēts pārstāvis**, un līguma slēgšanas gadījumā nodrošinās šo iekārtu apkopei un garantijas remontam ražotāja vai ražotāja autorizēta pārstāvja atbilstoši apmācītu, sertificētu speciālistu piesaisti (piedāvājumā jāiesniedz **speciālistam izdota sertifikāta kopija**).
	3. **EK atbilstības deklarācijas** *(CE Declaration of Conformity*) apliecināta kopija piedāvātajai iekārtai, lai Pretendents apliecinātu, ka tā piedāvātā iekārta atbilst Eiropas Padomes direktīvām un tās drīkst izplatīt Eiropas Savienības teritorijā.
	4. **Informatīvie materiāli** par Pretendenta piedāvāto iekārtu.Informatīvie materiāli (piemēram, ražotāja katalogi, bukleti) var būt svešvalodā, tie nav jāiešuj piedāvājumā un nav jācaurauklo.
	5. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1. vai 15.2.2. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

* 1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko piedāvājumu pretendents sagatavo brīvā formā saskaņā ar visām tehniskajā specifikācijā noteiktajām prasībām (**pielikums Nr. 2**), iekļaujot atsauces uz informatīvajiem materiāliem (norādot lapaspušu numurus). Finanšu piedāvājumu Pretendents sagatavo saskaņā ar finanšu piedāvājuma formu (**pielikums Nr. 3**).
2. Finanšu piedāvājumā jānorāda:
	1. cena, kas izteikta Latvijas naudas vienībā – *euro* (EUR).
	2. piedāvātā iekārtas piegādes, uzstādīšanas un garantijas laika apkalpošanas cena bez PVN un ar PVN.
	3. cenā jābūt ietvertām arī visām administrācijas, dokumentu sagatavošanas, Pasūtītāja personāla apmācības, nodokļu, apdrošināšanas un transporta izmaksām, kas saistītas ar iekārtas piegādi un apkalpošanu garantijas laikā.
3. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar iekārtas piegādi, uzstādīšanu un garantijas laika apkalpošanu.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtās sanāksmēs.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu salīdzināšanai.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.
	2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sagatavots latviešu valodā. Nolikums sastāv no nolikuma teksta uz 7 lapām un 3 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai uz 1 lpp.;

Pielikums Nr. 2 – Tehniskā specifikācija – Tehniskā piedāvājuma forma uz 4 lpp.;

Pielikums Nr. 3 – Finanšu piedāvājums, veidne, uz 1 lpp.;

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„Mākslīgās plaušu ventilācijas iekārtas piegāde”**

Iepirkuma identifikācijas Nr. VSIA TOS 2018/14MP

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Mākslīgās plaušu ventilācijas iekārtas piegāde”** (iepirkuma identifikācijas Nr. VSIA TOS 2018/14MP), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. pretendenta saimnieciskā darbība nav apturēta vai pārtraukta;
2. visa piedāvājumā sniegtā informācija un ziņas ir patiesas;
3. tas ir iepazinies ar Nolikuma saturu un atzīst to par atbilstošu;
4. ir skaidras un saprotamas Nolikumā noteiktās prasības piedāvājuma sagatavošanai, iepirkuma priekšmets un tehniskā specifikācija;
5. piekrītam līguma tiesību piešķiršanas gadījumā noslēgt līgumu ar Pasūtītāju un piegādāt iekārtu 14 (četrpadsmit) kalendāro dienu laikā no līguma noslēgšanas dienas.
6. uzstādītajai iekārtai nodrošināsim 12 (divpadsmit) mēnešu garantiju pēc iekārtas nodošanas – pieņemšanas akta parakstīšanas dienas, kuras laikā novērsīsim visus trūkumus un/ vai nepilnības un/vai defektus iekārtā par saviem līdzekļiem, kā arī uz garantijas remonta laiku nodrošināsim iekārtas aizvietošanu ar ekvivalentu iekārtu.
7. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr. 2**

Iepirkuma procedūras

**„Mākslīgās plaušu ventilācijas iekārtas piegāde”**

Identifikācijas Nr. VSIA TOS 2018/14MP

**TEHNISKĀ SPECIFIKĀCIJA – TEHNISKĀ PIEDĀVĀJUMA FORMA**

**Pasūtītājs: VSIA “Traumatoloģijas un ortopēdijas slimnīca”, reģ. Nr. 40003410729**

**Darbu izpildes vieta: Duntes iela 22, Rīga, LV – 1005**

**Universāla mākslīgās plaušu ventilācijas iekārta: piegāde, uzstādīšana, personāla apmācība, apkalpošana garantijas laikā:**

|  |  |  |
| --- | --- | --- |
| Nr.p.k. | Parametri | Pretendenta piedāvājums. Piezīmes  |
| 1. | Augstākās klases universāls mākslīgās plaušu ventilācijas aparāts visu kategoriju pacientiem |  |
| 2. | Pacientu kategorijas: bērni-pieaugušie ar svara diapazonu sākot no 3,5 kg līdz 150 kg  |  |
| 3. | Iekārta uz mobiliem transporta ratiem uz 4 antistatiskiem riteņiem, no kuriem vismaz 2 bloķējami |  |
| 4. | Krāsains skārienjūtīgs *(touch-screen)* displejs ar *touch-flow* tehnoloģiju (pieskaries un pavelc) |  |
| 5. | Skārienjutīgā displeja izmērs ne mazāks par 15” |  |
| 6. | Skarienjūtīgam displejam jābūt noņemamam no pamatbloka un viegli rotējamam ap savu asi, vismaz 170o, kā arī nolokamam vismaz uz 40o |  |
| 7. | Otrs neatkarīgs krāsains displejs, kas integrēts iekārtas pamatblokā, attēlo tehnisko stāvokli krāsainas animācijas veidā.Sekundāram displejam vizuāli jāinformē par iekārtas tehnisko stāvokli, problēmām, gāzu spiedieniem, testēšanas datiem, pacientu kategorijām (bērns-pieaugušais) , kā arī par nepieciešamām darbībām (t.s. serviss un testēšana) |  |
| 8. | Akumulatoru bateriju darbība ne mazāka par 120 min, baterijām jābūt lietotāja viegli aizvietojamām vai papildināmām. Jābūt labi redzamai kapacitātes indikācijai diožu veidā uz katras no divām baterijām. |  |
| 9. | Ventilatora asociētās pneimonijas (VAP) profilaksei –jābūt autoklavējamai izelpas filtru sistēmai ar aizsardzības filtrāciju ne mazāk par 99,999% un ekspiratora kondensāta kolektoru, kas pasargā apkārtējās vides gaisu no bakteriālās inficēšanās |  |
| 10. | Jābūt automātiskai pacienta detekcijai. Proti- pievienojot pacientu ventilatora kontūrai, pacients tiek atpazīts un tiek automātiski uzsākta mākslīgā plaušu ventilācija iepriekšējā režīmā, bez jebkādas apstiprināšanas vai papildu darbībām. |  |
| 9.1. | **Ventilācijas režīmi:** |  |
| 9.2. | Tilpuma kontrolēta (asistēta) (*volume/asist control)* ventilācija |  |
| 9.3. | Spiediena kontrolēta (asistēta) *(pressure/assist control)* ventilācija |  |
| 9.4. | Kombinētas kontroles ventilācija (spiediena regulēta tilpuma kontrolēta ventilācija): *(****PRVC****, VV+, AutoFlow* vai ekvivalents) |  |
| 9.5. | Sinhronizēta ventilācija ar tilpuma kontroli **SIMV-VC** |  |
| 9.6. | Sinhronizēta ventilācija ar spiediena kontroli **SIMV-PC** (PC-SIMV+PSV) |  |
| 9.7. | Sinhronizēta ventilācija ar kombinētu kontroli **SIMV-PRVC** (SIMV-VV+) |  |
| 9.8. | Spontāna elpošana ar pastāvīgu pozitīvu beigu spiedienu + spiediena atbalsta ventilācija **CPAP+PSV** (CPAP+ *Pressure support*) |  |
| 9.9. | Automātiska endotraheālās caurules (traheostomas) plūsmas pretestības kompensācija ar elektroniskās ekstubācijas analīzes programmu TC (***tube compensation***) vai analogs |  |
| 9.10. | CPAP (spont) + tilpuma atbalsta ventilācija *(****Volume support****)* |  |
| 9.11. | Divu līmeņu pozitīva spiediena ventilācija ***BiLevel***, *BiVent, BiPAP* vai analogs, komplektā ar ***APRV*** funkciju (elpceļu spiediena atbrīvošanas ventilāciju) |  |
| 9.12. | Tilpuma atbalsta ventilācija *(****Volume support****)* |  |
| 9.13. | Proporcionāla asistēta ventilācija ar nepārtraukti mainīgu spiediena atbalsta ventilāciju (**PAV+** vai PPS), kas bāzējās uz iestiepjamības (*compliance)* un pretestības (*resistance)* pastāvīgas analīzes algoritmu, pacienta/ventilatora darba attiecības analīzi un tiek regulēta ar % atbalstu, proporcionāli spontānās elpošanas spējām. |  |
| 9.14. | Neinvazīva ventilācija ar atsevišķu **NIV** taustiņu vai pogu. |  |
| 9.15. | **Neinvazīva ventilācija ar VC** (tilpuma kontroli), **PC** (spiediena kontroli) un **PSV** (spiediena atbalstu) |  |
| 9.16.. | 100% skābekļa ventilācija pirms un pēc atsūkšanas pieaugušajiem ar atsevišķu taustiņu vai pogu |  |
| 9.17. | Iekārtai jābūt aprīkotai ar ***IE-Sync*** tehnoloģijas trigeru (vai analogu), kura darbības pamatā ir nepārtraukta ventilatora trigera un cikliskuma analīzes algoritms, kas bāzējas uz reāla laika izmaiņām intra-pleirālajā spiedienā, analizējot datus no plūsmas un spiediena katrā no elpošanas cikla fāzēm.  |  |
| 9.18. | Iekārtai jābūt aprīkotai ar ***Leak-Sync*** tehnoloģijas noplūdes kompensācijas algoritmu (vai analogu), kura darbības pamatā ir automātiska zudumu dinamiska kompensācija, kas kompensē noplūdes zudumus, atšķirot ventilatora plūsmas noplūdes no pacienta spontānas elpošanas piepūles.  |  |
| 10. | Manuālās ventilācijas režīms ar atsevišķu taustiņu vai pogu |  |
| 10.1. | **Ventilatora uzstādījumi:** |  |
| 10.2. | Režīmu sākuma uzstādījumi izejot no aktuāla pacienta svara |  |
| 10.2.1. | Režīmu sākuma uzstādījumi izejot no ideālas ķermeņa masas (analizējot garumu un dzimumu) |  |
| 10.3. | Ventilatora režīmu parametru automātisks piedāvājums atkarībā no pacienta svara, dzimuma un vecuma |  |
| 10.4. | Pēdējās ventilācijas parametru saglabāšana |  |
| 10.5. | Iepriekšējo parametru saglabāšana mainot ventilācijas parametrus |  |
| 10.5.1. | Iespējamais ieelpas tilpums (VT) vismaz no 2 līdz 2500 ml diapazonā. |  |
| 10.6. | VT pieauguma solis ne lielāks par 0,1 ml diapazonā no 2 līdz 5 ml VT |  |
| 10.7. | Iespējamā ventilācijas frekvence no 1 līdz 150 x/min |  |
| 10.8. | PEEP 0-45 |  |
| 10.9. | Spiediena atbalsts (*Pressure support*) 0-70 mbar/cmH2O diapazonā |  |
| 10.10. | Inspirācijas plūsma no 1 līdz 150 l/min diapazonā |  |
| 10.11. | Ieelpas/izelpas attiecība 1:10 līdz 4:1 |  |
| 10.12. | Plūsmas trigera jutība vismaz no 0.2 līdz 15 l/min  |  |
| 10.13. | Spiediena trigera jutība vismaz no 0,1 līdz 20 cm H2O |  |
| 10.14. | Skābekļa koncentrācija no 21 līdz 100% |  |
| 10.15. | BTPS un iestiepjamības (*compliance*) kompensēts ieelpas tilpums (VT) ar automātisku zudumu kompensāciju |  |
| 10.16. | Maksimāla ieelpas plūsma ne mazāka par 150 l/min |  |
| 10.17. | Apnojas (*back up*) ventilācija ar iespēju izvēlēties starp tilpuma kontrolētu vai spiediena kontrolētu ventilāciju |  |
| 10.18. | Neatkarīgi no pamata uzstādījumiem apnojas (*Back up*) ventilācijas uzstādījumi, ieskaitot pilnīgi atšķirīgus ventilācijas režīmus un parametrus no pamata ventilācijas režīma |  |
| **11.** | **Monitorings:** |  |
| 11.1. | Monitoringam ar visiem sensoriem jābūt integrētam ventilācijas iekārtā, samazinot inficēšanas vai nejaušas atvienošanas iespējas |  |
| 11.2. | Jābūt iespējai pievienot proksimālu plūsmas sensoru, ja to prasa klīniskā situācija. Iekārtai, kā alternatīvai jābūt proksimālajam sensoram, kuru jebkurā laikā var aktivizēt/ dezaktivizēt vai noņemt nost, nesamazinot specifikācijā prasītos monitoringa mērījumus un datus. |  |
| 11.3. | Visu uzstādāmo parametru un pacienta mērījumu attēlojums grafiskā un ciparu veidā, ieskaitot ventilācijas līknes un cilpas |  |
| 11.4. | Elpceļu spiediens: Ppeak, Pplato, Pmean, PEEP |  |
| 11.5. | Minūtes ventilācija: izelpas, piegādāta, totāla, spontāna |  |
| 11.6. | Ieelpas tilpums: izelpas, piegādāts, spontāns |  |
| 11.7. | Skābekļa koncentrācija |  |
| 11.8. | Respirācijas frekvence |  |
| 11.9. | I:E monitorings |  |
| 11.10. | Iestiepjamības (*compliance*) un pretestības (*resistance*) monitorings visos režīmos, ieskaitot spontāno ventilāciju |  |
| 11.11. | Elpceļu un totālas rezistences monitorings |  |
| 11.12. | PEEP un autoPEEP |  |
| 11.13. | Spontānas elpošanas inspirācijas laiks Ti spont |  |
| 11.14. | Spontānas elpošanas laiks attiecība pret totālu elpošanas ciklu (Tinsp/Ttotal) |  |
| 11.15. | Kopējais elpināšanas darbs (**WOBtot**) un pacienta elpošanas darbs (**WOBpt**.) Joules/1 |  |
| 11.16. | Inspirācijas laukuma noteikšana un kalkulācija **pV** (spiediens/tilpums) cilpā |  |
| 11.17.1. | **f/VT** ātrās seklās elpošanas indekss (*Rapid shallow breathing index*) |  |
| 11.18.2. | Spiediens **Paw** |  |
| 11.19.3. | Plūsma (**flow**) |  |
| 11.20.4. | Tilpums (**V**) |  |
| 11.21.6. | Spiediens-tilpums cilpa ar inspirācijas lauka kalkulāciju |  |
| 11.22.7. | *Freeze* („iesaldēšanas") funkcija |  |
| 11.23. | Kursors priekš izliekuma punktu noteikšanas pV spiediena/tilpuma cilpā |  |
| 11.24. | EtCO2 dati un kapnogrāfijas līkne |  |
| **12.** | **Respiratora mehānika**Jābūt vismaz sekojošiem respiratorās mehānikas monitoringa datiem:11.24.1. vitālā kapacitāte (vital capacity) **VC**11.24.2. oklūzijas spiediens (**PO.l**) *occlusion pressure* 11.24.3. negatīvais inspiratorais spēks (**NIF**) *negative inspiratory force* 11.24.4. dinamiska rezistence (dynamic resistance) ***Rdyn***.11.24.5. dinamiska iestiepjamība (dynamic compliance) ***Cdyn***.11.24.6. tipiskā iestiepjamība (typical compliance) ***Cpaw***.11.24.7. pacienta rezistence (patient resistance) ***Rpaw***.11.24.8. pacienta un elpceļu kopējā rezistence (patient+artificial airway) ***Rtot***11.24.9. ātras seklas elpošanas indeksa normalizācija pret pacienta svaru ***f/Vt/kg*** |  |
| 12.1. | **Trauksmes ar skaņu, vizuālu tekstu:** |  |
| 12.2. | Vismaz 50 monitorējamu parametru saglabāšana, vismaz 72 stundu laikā |  |
| 12.3. | Vismaz 7 klīnisko scenāriju uzstādījumi (HOPS, ARDS, Neirotrauma utt.) |  |
| 12.4. | Vismaz 3 dažādi grafisku displeju veidi |  |
| 12.5. | Tabulārie dati vismaz 350 rindās |  |
| 12.6. | Maināms skaņas signāls |  |
| 12.7. | Trauksmes prioritātes noteikšana |  |
| 12.8. | Minūtes ventilācijas robežas, elpceļu spiediena robežas, izelpas VTe robežas, spontānas elpošanas tilpuma robežas |  |
| 12.9 | Dehermetizācija, elpceļu oklūzija, apnea |  |
| 13. | Skābekļa koncentrācijas, elektrības padeves, akumulatoru bateriju stāvokļa trauksmes |  |
| 13.1. | **Citas funkcijas:** |  |
| 13.2. | Iespēja fiksēt vadības/monitoringa displeja paneli dažādās pozīcijās, t.s. atsevišķi no ventilatora |  |
| 13.3. | Skābekļa un gaisa AGA standarta ātras savienošanas konektori |  |
| 13.4. | 22 mm elpināšanas kontūra un kontūras atbalsta ,,roka” |  |
| 13.5. | Iekārtai jābūt aprīkotai ar proksimāla sensora monitoringu, ar iespēju jebkurā laikā pievienot proksimālu plūsmas sensoru vai arī no tā atteikties, atkarībā no klīniskās situācijas |  |
| 13.4. | Iekārtai jābūt iespējai jebkurā laikā aprīkot ar *mainstream* tehnoloģijas kapnogrāfijas (EtCO2) sensoru, ar kapnogrāfijas datu un CO2 līknes attēlošanu uz ventilatora pamata displeja. |  |
| 13.5. | Iespējas pievienot printeri, datoru, vitālo funkciju monitoru, LCD vai plazmas ekrānu ar vismaz 2 USB un vismaz vienu HDMI portiem |  |
| 13.8. | Iekārtai jāatbilst Eiropas Padomes direktīvas MDD 93/42/EEC vai 2017/745 regulas prasībām, ko apliecina CE sertifikāts un ražotāja atbilstības deklarācija, iekārtai jābūt marķētai ar CE zīmi |  |

***APLIECINĀM, KA***

1. **Iekārtas garantijas laiks vismaz 12 (divpadsmit) mēneši.**
2. **Iekārtas iespējamais ilgākais remonta laiks kopš bojājuma pieteikšanas brīža ir \_\_\_ (\_\_\_) dienas.**
3. **Uz iekārtas remonta laiku aizvietosim iekārtu ar ekvivalentu.**
4. **Pēc iekārtas uzstādīšanas veiksim pasūtītāja personāla apmācību darbam ar iekārtu, veicot iekārtas ražotāja autorizēta, apmācīttiesīga speciālista/ inženiera piesaisti.**

2018. gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums**

Iepirkuma procedūras

**„Mākslīgās plaušu ventilācijas iekārtas piegāde”**

Identifikācijas Nr. VSIA TOS 2018/14MP

**FINANŠU PIEDĀVĀJUMS**

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā izpildīt līgumu saskaņā ar iepirkuma procedūras nolikuma noteikumiem par līgumcenu:

|  |  |  |  |
| --- | --- | --- | --- |
|  | **Cena, EUR (bez PVN)** | **PVN, EUR** | **Kopējā cena, EUR ar PVN** |
| Mākslīgās plaušu ventilācijas iekārtas piegāde, uzstādīšana un apkalpošana 12 mēnešu garantijas periodā |  |  |  |
| **Kopā:** |  |  |  |

Apstiprinām, ka Finanšu piedāvājuma cenā ir iekļautas visas izmaksas, kas saistītas ar attiecīgā līguma pilnīgu un kvalitatīvu izpildi atbilstoši tehniskajai specifikācijai, tajā skaitā izmaksas, kas saistītas ar iekārtas piegādi un apkalpošanu, speciālistu darba apmaksu un apmācību, pakalpojuma izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām, tai skaitā, bet ne tikai apdrošināšana, transports, darba aizsardzība un organizācija, mērinstrumentu, palīgierīču un mehānismu nomas vai ekspluatācijas izmaksas, administratīvie izdevumi (kopēšana, dokumentu sagatavošana utml.).

Ar šo apstiprinu piedāvājumā sniegto ziņu patiesumu un precizitāti.

2018. gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)